Ձեզ սպասում է քաղաքացուհի Նիկանորովան

**«Ձեզ սպասում է քաղաքացուհի Նիկանորովան»** (), խորհրդային գեղարվեստական ֆիլմ, որը նկարահանվել է «Մոսֆիլմ» կինոստուդիայում 1978 թվականին։

## Սյուժե
Գյուղի բնակիչ Եկատերինա Նիկանորովան երազում է «հեքիաթային արքայազնի» մասին։ Ամեն անգամ, երբ նա սիրահարվում է, նա վաճառում է տունը, դուրս գալիս կոլտնտեսությունից և հեռանում հանդիպած տղամարդու հետ, բայց հետո վերադառնում է։

Հերթական նման վերադարձից հետո նա իմանում է, որ նոր անասնաբույժ Պավել Դյոժկինին բնակեցրել են իր վաճառած տանը։ Կոլտնտեսության նախագահը դժվարությամբ համոզում է Նիկանորովային ապրել Դյոժկինի հետ հյուրանոցային պայմաններով, մինչև նրա համար այլ բնակարան գտնեն։ Սկսվում է համատեղ կյանքը նոր ծանոթի հետ։

Պավելը նուրբ, դյուրազգաց  և զգույշ անձնավորություն է, որին ժամանակին լքել է իր սիրելի աղջիկը։ Մի օր նրա մոտ է գալիս ինստիտուտի ընկեր Ժենյան և սկսում սիրահետել Կատյային։ Մի քանի օր անց վերջինս որոշում է Ժենյայի հետ մեկնել քաղաք, բայց հետո վերադառնում է։ Պարզվում է, որ նա պարզապես որոշել է խանդ առաջացնել Պավելի մոտ։

Շուտով Պավելն ու Կատյան որոշում են ամուսնանալ։ Մի երեկո Դյոժկինն սկսում է նախատել Կատյային այն բանի համար, որ նա ամբողջ գյուղում լուրեր է տարածել, թե իրենք ամուսնանում են։ Նրանց միջև վեճ է տեղի ունենում։ Հաջորդ առավոտ Պավելը որոշում է տուն գնալ։

Եզրափակիչ տեսարանում Նիկանորովան Դյոժկինին կանչում է երկաթուղային կայարանի բարձրախոսով. նա լսում է այդ հայտարարությունը, բայց հեռուստադիտողի համար անհասկանալի է մնում՝ նա մեկնում է, թե վերադառնում։

## Դերերում
10px — 

## Նկարահանող խումբ
* Սցենարի հեղինակ՝ Վիկտոր Մերեժկո
* Ռեժիսոր՝ Լեոնիդ Մարյագին
* Օպերատոր՝ Յուրի Ավդեև, Վլադիմիր Ֆրիդկին
* Նկարիչ՝ Անատոլի Կուզնեցով
* Կոմպոզիտոր՝ Յան Ֆրենկել
* Երգերը՝ Իգոր Շաֆերանի բանաստեղծությունների հիման վրա

## Փաստեր
* Ֆիլմի նկարահանումների ժամանակ սարից նկարահանման հրապարակ է գլորվել կառավարումը կորցրած բեռնատարը։ Հրապարակում եղած մարդիկ փախել են, իսկ ֆիլմի ռեժիսոր Մարյագինը շփոթվել է և մնացել տեղում։ Նատալյա Գունդարևան, շրջվելով և հասկանալով, որ մեքենան գնում է նրա ուղղությամբ, վազել է դեպի Մարյագինը, և նրանք միասին ցատկել են մի կողմ։ Մեքենան անցել է նրանց կողքով։ Երբ երեկոյան նշել են այդ իրադարձությունը, ռեժիսորը բազմիցս կրկնել է․ «Նատաշան փրկեց իմ կյանքը»։
* Ֆիլմի թրեյլերում (ընդգրկված է եղել կինոթատրոններում այլ ֆիլմերից առաջ ցուցադրվող կինոամսագրերի կազմում) եղել է մի դրվագ, որը հանվել էր բուն ֆիլմից. պարահրապարակում տեղի ունեցած միջադեպից հետո հսկա կոլտնտեսականը Բրոնդուկովի կիսամեռ կերպարին տանում է ու նետում խոտի խրձի պես։ Առանց այդ դրվագի անհասկանալի է մնում, թե ինչու է գլխավոր հերոսուհին հսկայամարմին մարդուն ապտակում մի քանի անգամ։

## Նկարահանումների վայր
Մարյագինը ցանկացել է ֆիլմը նկարահանել Բելգորոդի մարզի Ստարի Օսկոլ քաղաքի մոտակայքում գտնվող Ֆեդոսեևկա գյուղում, որտեղ ռեժիսորն ապրել էր իր պատանեկության տարիներին։ Այնուամենայնիվ, երկար բացակայությունից հետո գնալով իր համար հարազատ վայրեր, նա տեսել է, որ այնտեղ ամեն ինչ անճանաչելիորեն փոխվել է, և այդ իդիլական ռուսական գյուղը, որը նա հիշում էր, այլևս գոյություն չունի. քաղաքն ընդլայնվել է և իր մեջ առել Ֆեդոսեևկան։ Նկարահանումների վայրիորոնումներից հետո որոշվել է ֆիլմը նկարահանել Ռոստովի մարզում՝ Տագանրոգի մերձակա Սամբեկ գյուղում։ Երկաթուղային կայարանի մոտի դրվագը նկարահանվել է Ռոստովում։

## Ծանոթագրություններ

## Գրականություն
* 

## Արտաքին հղումներ
* «Ձեզ սպասում է քաղաքացուհի Նիկանորովան» «Энциклопедия отечественного кино» կայքում

Կատեգորիա:1970-ականների ռուսերեն ֆիլմեր
Կատեգորիա:1978 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր